**Ministru kabineta noteikumu projekta „Grozījumi Ministru kabineta 2010.gada 26.oktobra noteikumos Nr.997„Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz paplašināt Ministru kabineta 2010.gada 26.oktobra noteikumos Nr.997„Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” (turpmāk – Noteikumi Nr.997) nosacījumus atbalsta saņēmējiem - lielajiem komersantiem – pieejamo atbalsta finansējumu, palielināt maksimālo garantiju maziem un vidējiem komersantiem, kā arī paplašināt atbalstāmās darbības visiem atbalsta saņēmējiem, izņemot daudzdzīvokļu dzīvojamās mājas dzīvokļu īpašnieku kopības pilnvarotajām personām. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts ar mērķi noteikt labvēlīgākus nosacījumus komersantiem, paplašinot atbalsta saņēmēju loku un palielinot maksimālo garantiju maziem un vidējiem komersantiem (turpmāk – MVU), kā arī novirzīt finansējumu garantijām lielajiem komersantiem, izpildot Ministru kabineta protokollēmuma doto uzdevumu.    ***Finansējums lielajiem komersantiem***  Saskaņā ar Ministru kabineta sēdē protokollēmumu “Par Ministru kabineta 2017.gada 14.novembra sēdes protokollēmuma (prot. Nr.57 48.§) “Informatīvais ziņojums "Par Latvijas mazo un vidējo komersantu mikrokreditēšanas programmas izpildes rezultātiem"” 3.punktu[[1]](#footnote-2), Ekonomikas ministrijai (turpmāk – EM) sadarbībā ar akciju sabiedrību "Attīstības finanšu institūcija Altum" (turpmāk – sabiedrība Altum) līdz 2018.gada 1.jūnijam tika uzdots izstrādāt priekšlikumus par Aizdevuma fonda uzkrāto atlikušo līdzekļu izlietošanu. Ar Ekonomikas ministrijas 2018.gada 3.jūlija vēstuli Nr. 4-1/2018/3119 EM lūdza Valsts kancelejai termiņa pagarinājumu līdz 2018.gada 31.decembrim, papildus norādot, uz kuru programmu šis finansējums tiks novirzīts.  Ar 2017.gada 8.augustā pieņemtajiem grozījumiem Ministru kabineta 2016.gada 15.jūlija noteikumos Nr.469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" aizdevumu fonda atmaksu publiskais finansējums 580 000 *euro* apmērā, kurš veidojas no Latvijas mazo un vidējo komersantu mikrokreditēšanas programmas atmaksu publiskā finansējuma, tika novirzīts kā finansējums paralēlajiem aizdevumiem lielajiem saimnieciskās darbības veicējiem.  EM sadarbībā ar sabiedrību Altum regulāri uzrauga finanšu instrumentu programmu ieviešanu kā arī izstrādā programmas un to grozījumu priekšlikumus, lai novērstu konstatētās tirgus nepilnības. Saskaņā ar pieprasījumu tirgū šobrīd ir identificēts, ka šo Aizdevuma fondā uzkrāto atlikušo līdzekļu finansējumu būtu nepieciešams novirzīt lielajiem saimnieciskās darbības veicējiem aizdevumu garantiju, nevis paralēlo aizdevumu programmas ietvaros. Saskaņā ar Noteikumu Nr.997 nosacījumiem, šobrīd finansējums, kas novirzīts garantijām lielajiem komersantiem ir 2 658 426 euro. Uz šo finansējumu sabiedrība Altum var uzņemties garantiju saistības, t.i. izsniegt garantijas apm.14 milj.*euro* apmērā. Līdz š.g. 31.augustam ir izsniegtas 19 garantijas lielajiem komersantiem 8 milj. *euro* apmērā.  Ņemot vērā līdzšinējo lielo komersantu pieprasījumu garantijām, **EM rosina novirzīt papildus finansējumu lielajiem komersantiem 580 000 *euro* apmērā no paralēlo aizdevumu programmas MK noteikumiem, kā arī** Mikrokreditēšanas programmas uzkrāto atlikušo **finansējumu 15  049,92 EUR apmēŗā, tādējādi izpildot Ministru kabineta protokollēmuma doto uzdevumu.**  Novirzot atmaksāto finansējumu garantiju sniegšanai, efektīvi tiks izmantoti publiskie resursi finanšu instrumentu īstenošanā un sabiedrība Altum varēs uzņemties garantiju saistības 3 milj. *euro* apmērā.  Vienlaikus norādām, ka atbilstoši tiek precizēts arī Ministru kabineta 2016.gada 15.jūlija noteikumu Nr.469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" 8.punkts[[2]](#footnote-3).  ***Atbalstāmo darbību paplašināšana***  Īstenojot garantiju programmu, **EM rosina pārskatīt un precizēt aizliegto darbību garantiju sniegšanai *“kapitālsabiedrību kapitāla daļu iegādei”.***  Šis aizliegums tika piemērots vēsturiski no Ministru kabineta noteikumu izstrādes sākuma. Šobrīd nereti sabiedrība Altum saskaras ar jautājumiem no kredītiestādēm par šādu darījumu finansēšanu – tirgū notiek aktīva komersantu iegāde un pārdošana, kas kalpo kā veids saimnieciskās darbības paplašināšanai un optimizācijai. Tāpat bieži par kapitāldaļu iegādi interesējas komersantu vadības komandas, kurām interesē uzņēmumu kapitāldaļu iegāde no finanšu investoriem. Pētījumi parāda, ka vadības komandām iegādājoties kapitāldaļas no investoriem aug komersantu produktivitāte, un uzlabojas komersantu darbības rādītāji. Šāds aizliegums nav noteikts ES fondu regulējumā.  Papildus EM izpētot citu dalībvalstu pieredzi norāda, ka Somijā garantiju programmā atbalsts arī tiek sniegts uzņēmuma kapitāldaļu iegādei[[3]](#footnote-4), šādu atbalstu arī sniedz Igaunijā aģentūra “Kredex”.  Izvērtējot garantiju instrumenta paplašināšanu, secināms, ka riska kapitāla instrumenti nekonkurē ar garantiju instrumentu, bet gan viens otru papildina. Riska kapitāla ieguldījums tiek veikts ar mērķi veicināt uzņēmuma vērtības pieaugumu, finansējot tā straujāku izaugsmi un attīstību, investīcijas var būt kā ieguldījums uzņēmuma pašu kapitālā vai kvazikapitāla veidā. Riska kapitāla instrumentā investors kļūst par uzņēmuma biznesa partneri, ar kuru uzņēmums dala gan riskus, gan peļņu un, kurš sniedz uzņēmumam savu pieredzi, zināšanas, kā arī pieeju plašam kontaktu un ekspertu lokam ar mērķi veicināt uzņēmuma apgrozījuma, rentabilitātes un vērtības pieaugumu. Lielākoties par riska investīciju objektiem tiek izraudzīti uzņēmumi ar augstu straujas izaugsmes potenciālu vai projekti, kas to īstenošanas gadījumā var nest ievērojamu peļņu attiecībā uz projektā investēto kapitālu. Fonda mērķis sadarbības perioda beigās ir pārdot uzņēmumu ar ievērojami augstāku vērtību, līdz ar to fonds rīkosies tā, lai celtu uzņēmuma vērtību – ieguldīs savu pieredzi, kontaktus utt.  Savukārt kredītiestādes sniegts finanšu pakalpojums nav uzskatāms par ieguldījumu, ņemot vērā, ka finansējums tiek sniegts uz noteiktu termiņu un nosacījumiem un finanšu pakalpojuma termiņa beigās tas ir jāatgriež kredītiestādei. Tādējādi komersanta naudas plūsmai ir jābūt stabilai, lai regulāri spētu veikt kredīta maksājumus. Vienlaikus, aizņemoties kredītiestādē, ir nepieciešams arī nodrošinājums, piemēram, nekustamā īpašuma ķīla - šajā gadījumā palīdzēt var sabiedrības Altum garantija.  Savukārt riska kapitāla fonda gadījumā nekustamā īpašuma ķīla nav nepieciešama - fonds veicot ieguldījumu, pretī vēlas saņemt uzņēmuma daļas, kļūstot par uzņēmuma līdzīpašnieku. Papildus norādāms, ka būtiskākā atšķirība no kredītiestādes aizdevuma ir tā, ka riska kapitāls nav aizdevums, kas jāatdod.  Ja kredītiestāde vēršas sabiedrībā Altum ar garantijas pieteikumu, sabiedrība Altum izvērtē katra kredītiestādes sniegta finanšu pakalpojuma dzīvotspēju saskaņā ar sabiedrības Altum Kredītpolitiku. Kā kritēriji šādu darījumu izvērtēšanai ir kontrolējošās daļas uzņēmumā iegūšana, plānotais apgrozījuma pieaugums, plānotais peļņas apjoma pieaugums, ietekme uz izmaksu pozīcijām darījuma rezultātā. Papildus nosacījums ir, ka šīs darbības rezultātā tiek nodrošināta uzņēmuma attīstība vai darbības paplašināšana.  Izvērtējot tirgus nepilnības, ir secināms, ka šāds finanšu pakalpojums kapitālsabiedrību kapitāla daļu iegādei ir nepieciešams arī no uzņēmumu attīstības viedokļa. Darījumi, kuriem līdz šim sabiedrība Altum nevarēja sniegt atbalstu, lielākoties ir ražošanas uzņēmumi un ja šāds atbalsts būtu bijis pieejams iepriekš, tas šādiem uzņēmumiem būtu palīdzējis straujāk attīstīties. Pamatojoties uz sarunām ar kredītiestādēm secināms, ka šādi darījumi nav bieži, lielākoties tie ir pāris darījumi gadā. Pēc sabiedrības Altum aplēsēm, aptaujājot četras kredītiestādes, kuru darījumi sastāda 92.4% no sabiedrības Alum garantiju portfeļa, šādi strukturēti darījumi varētu ietekmēt Altum garantiju portfeli ar 1-3 darījumiem 500-900 tūkst EUR apmērā.  Papildus norādām, ka šāds uzdevums ir arī noteikts Finanšu sektora attīstības plāna 2017.-2019.gadam 3.2.4.punktā ar termiņu līdz 2019.gada 30.decembrim izveidot atbalsta instrumentus vadības akciju pirkuma (*management buy - out*) finansēšanai.  ***Garantijas summas palielināšana MVU***  Saskaņā ar Noteikumu Nr.997 10.3.apakšpunktu vienam MVU un ar to saistīto personu grupai garantijas summa nepārsniedz 3 milj *euro* (vai 750 000 euro, ja saimnieciskās darbības veicējs darbojas kravu autopārvadājumu nozarē).  Veicot lielāka investīciju projektu realizāciju, nereti komersantiem ir nepieciešamas lielākas investīcijas, kas mērāmas vairākos miljonos. Vairāki kredītiestāžu pārstāvji ir norādījuši, ka pieprasījums pēc papildus limitiem (virs 3 miljoniem *euro*) ir pietiekami liels, bet pašreiz garantiju apjoms nav pietiekams, lai piesaistītu garantijas korporatīvajiem klientiem liela apjoma projektos. EM ir iepazinusies arī ar Igaunijas pieredzi, kur maksimālais garantiju limits MVU ir 5 milj.*euro* .  **Garantijas summas palielināšana no 3 uz 5 milj.*euro*** nākotnē pozitīvi ietekmēs uzņēmumu kreditēšanas vidi un finansējuma pieejamību uzņēmumiem, kuriem nav akumulēta pietiekama aktīvu bāze, ko sniegt kā nodrošinājumu komercbankās.  Garantijas summas palielinājums ir noteikts saskaņā ar Regulas Nr.1407/2013 4.panta 6.punkta c) pantu. Arī turpmāk subsīdijas ekvivalents tiks aprēķināts kā starpība starp atbilstošās kredīta kvalitātes klases gada drošās zonas prēmijas likmi (saskaņā ar Eiropas Komisijas ziņojumu[[4]](#footnote-5)) un piemēroto gada prēmijas likmi naudas izteiksmē, kas noteikta sabiedrības Altum cenrādī.  ***DME nosacījumu precīzēšana***  Ar Ministru kabineta 2017. gada 18. jūlija noteikumiem Nr. 410 “Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"” (turpmāk – Grozījumi) no Ministru kabineta 2016. gada 15. marta noteikumiem Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” (turpmāk – MK noteikumi Nr.160) tika svītrots 81.2.apakšpunkts, kas nosaka, ka atbalstu (grantu, aizdevumu vai garantiju) 4.2.1.1.pasākuma "Veicināt energoefektivitātes paaugstināšanu dzīvojamās ēkās" ietvaros nevar saņemt saimnieciskās darbības veicēji, kuriem uz atbalsta piešķiršanas brīdi saskaņā ar Valsts ieņēmumu dienesta publiskojamo datubāzes informāciju ir nodokļu parādi. Grozījumu anotācijā ir skaidrots, ka MK noteikumu Nr.160 81.2.apakšpunkta nosacījums ir pārņemts no vispārējās Eiropas Savienības fondu projektu ieviešanas prakses, kur ir viens atbalsta saņēmējs un kur netiek sīkāk vērtēti citi parādi vai saistības un, ka minētais nosacījums nav noteikts Eiropas Savienības struktūrfondu un Kohēzijas fonda 2014.—2020.gada plānošanas perioda vadības likumā vai Eiropas Savienības līmeņa normatīvajā regulējumā, bet ir nacionāla līmeņa norma, kas pārņemta no publisko iepirkumu procesa. Ņemot vērā, ka MK noteikumos Nr.997 un MK noteikumos Nr.160 noteiktajām normām ir jābūt saskaņotām, nepieciešams precizēt MK noteikumu Nr.997 10.1 punktu, no tā svītrojot prasību vērtēt nodokļu parādu nosacījumu  ***Programmas rādītāju novērtējums***  Noteikumu grozījumu rezultātā tiks palielināta maksimālais garantijas apmērs maziem un vidējiem komersantiem, kā arī papildus novirzīts finansējums lielajiem komersantiem. Sabiedrība Altum ir sagatavojusi programmas ietekmes, risku un sagaidāmo zaudējumu, finansiālo rezultātu izvērtējamu saskaņā ar Attīstības finanšu institūcijas likuma 12.panta trešo daļu.  Saskaņā ar riska novērtējumu, grozīts MKN 28.3 punkts (šo garantiju vadības izmaksām netiek izmantots programmas finansējums, bet gan klientu maksājumi, t.i. prēmiju ieņēmumi un komisijas maksu ieņēmumi,un noteikumu projekts papildināts ar 28.3punktu par kapitāla atdeves segšanu. Ņemot vērā to, ka atmaksas nav uzskatāmas par Eiropas Reģionālās attīstības fonda finansējumu, līdz ar ko Sadarbības iestāde nav tiesīga darboties ārpus savas kompetences un nodrošināt noteikumu projekta 5.punktā minēto nosacījumu izpildi un uzraudzību, tiek paredzēts, ka rādītāja uzskaiti un uzraudzību nodrošina Ekonomikas ministrija. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, A/S “Attīstības finanšu institūcija Altum” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir sīkie, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. Noteikumu projekta īstenošanu nodrošinās sabiedrība Altum. Noteikumu projekts paredz pozitīvu ietekmi uz tautsaimniecību, jo veicinās kreditēšanu. |
| 3. | Administratīvo izmaksu monetārs novērtējums | Sabiedrības Altum vadības izmaksas tiks finansētas atbilstoši sabiedrības Altum programmu pārvaldības izmaksu attiecināšanas metodikai. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projekts virzāms pēc vai vienlaicīgi ar grozījumiem Ministru kabineta 2016.gada 15.jūlija noteikumos Nr.469 "Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai" |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   * Regula Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviesta:   * Regula Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam | | |
| A | B | C | D |
| *Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu)* | *Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta* | *Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.*  *Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.*  *Norāda institūciju, kas ir atbildīga par šo saistību izpildi pilnībā* | *Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.*  *Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.*  *Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos* |
| *Regulas Nr.1407/2013 4.panta 6.punkta c)punkts* | *3.punkts* | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? | | - | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Noteikumu projekts ir izstrādāt atbilstoši Eiropas komisijas paziņojumam par EK līguma 87. un 88.panta piemērošanu valsts atbalstam garantiju veidā (2008/C 155/02) (turpmāk – Komisijas paziņojums). | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi izstrādāti, pamatojoties uz kredītiestāžu priekšlikumiem programmas uzlabošanai, kā arī komersantu pieprasījumiem pēc konkrētā produkta pilnveidošanas. Pēc noteikumu projekta apstiprināšanas sabiedrība Altum nodrošinās informēšanas pasākumus. |
| 2. | Sabiedrības līdzdalība projekta izstrādē | Noteikumu projektu EM ir saskaņojusi ar Finanšu nozares asociāciju. |
| 3. | Sabiedrības līdzdalības rezultāti | Noteikumu projektu EM ir saskaņojusi ar Finanšu nozares asociāciju. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Ekonomikas ministrija un akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Ekonomikas ministrs R.Nemiro

Vīza: Valsts sekretārs Ē. Eglītis

Liene Bergholde, 67013203

[Liene.Bergholde@em.gov.lv](mailto:Liene.Bergholde@em.gov.lv)

1. <http://tap.mk.gov.lv/mk/mksedes/saraksts/protokols/?protokols=2017-11-14> [↑](#footnote-ref-2)
2. MK noteikumu projekts izsludināts VSS 12.07.2018. <http://tap.mk.gov.lv/lv/mk/tap/?pid=40460363> [↑](#footnote-ref-3)
3. <https://www.finnvera.fi/eng/products/guarantees/finnvera-guarantee> [↑](#footnote-ref-4)
4. <http://eur-lex.europa.eu/legal-content/LV/TXT/?uri=CELEX%3A52008XC0620(02)> [↑](#footnote-ref-5)